**Termat e Referencës**

**Ekspert vendor i fushës së shërbimeve sociale për ofrimin e një trajnimi njëditor në fushën e ndërmarrësisë sociale – konceptin dhe praktikueshmërinë në Kosovë, për përfaqësuesit e 27 organizatave jo-qeveritare që ofrojnë shërbime sociale për grupet më të cenueshme në Kosovë**

**1. Historiku**

“Save the Children” është organizatë e pavarur për fëmijë, lidere në botë. Ne punojmë në rreth 120 vende për të inspiruar ndryshime në mënyrën se si bota i trajton fëmijët dhe për të arritur ndryshime të menjëhershme dhe afatgjata në jetën e tyre.

**2. Informata të përgjithshme për projektin**

Projekti “Mbështetje për shërbime më të mira sociale për grupet më të cenueshme në Kosovë” është një projekt dy-vjeçar i financuar ky nga Zyra e Bashkimit Evropian në Kosovë, dhe i bashkë-financuar nga Agjencia Suedeze për Zhvillim dhe Bashkëpunim Ndërkombëtar (SIDA), dhe i zbatuar nga “Save the Children” në Kosovë, në bashkëpunim me Qendrën Evropiane për Politika të Mirëqenies Sociale dhe Kërkim. Qëllimi i përgjithshëm i këtij projekti është kontributi në një transformim efektiv të sistemit të shërbimeve sociale në Kosovë, duke punuar kështu në fuqizimin e kapaciteteve të organizatave jo-qeveritare lokale në përmirësimin e cilësisë, disponueshmërisë dhe qëndrueshmërisë së shërbimeve sociale lokale dhe atyre me bazë në komunitet për fëmijët dhe personat e cenueshëm që jetojnë në rrezik social.

**3. Fushëveprimi i detyrës**

SCiK kërkon të angazhojë një (1) ekspert:

1.   Për të hartuar dhe udhëhequr një trajnim njëditor lidhur me***ndërmarrësinë sociale, konceptin, funksionin dhe aplikimin e standardeve të punës brenda ndërmarrjeve sociale,*** për përfaqësues që punojnë në organizata jo-qeveritare të cilat ofrojnë shërbime sociale për grupet më të cenueshme në Kosovë.

**4. Rezultatet e pritura nga konsulenti:**

* Përgatitja e përmbajtjes së përgjithshme të modulit të trajnimit në shërbim lidhur me Ndërmarrjet Sociale në përgjithësi si dhe Ndërmarrjet Sociale në Kosovë, duke përfshirë strukturën, përmbajtjen dhe metodologjinë e qartë;
* Ofrimi i një trajnimi të suksesshëm, duke përfshirë:
	+ Titullin e programit trajnues;
	+ Rezultatet e pritura dhe objektivat e programit trajnues;
	+ Përmbajtja e programit trajnues (jo më shumë se 300 fjalë për programin trajnues);
	+ Agjenda e trajnimit
	+ Materialet trajnuese (përfshirë prezantimin dhe materialet e tjera për pjesëmarrës)
	+ Lista e burimeve të informatave që përdoren në përgatitjen e modulit trajnues
	+ Raporti i trajnimit pas përfundimit të suksesshëm të angazhimit

**6. Kohëzgjatja dhe afati i konsulencës**

Konsulenca do të realizohet nga 15 tetori deri më 20 nëntor, 2018. Angazhimi maksimal do të jetë 2 ditë pune. Të gjitha përgatitjet dhe punët duhet përfundojnë brenda afatit të theksuar.

**7. Kualifikimet e kërkuara**

Individët e interesuar për kryerjen e kësaj detyre duhet të kenë këto kualifikime:

* Përvojë e dëshmuar në fushën e ndërmarrjeve sociale dhe shërbimeve sociale duke përfshirë përgatitjen dhe ofrimin e trajnimeve;
* Të ketë të përfunduar studimet në shkencat sociale, ekonomike, juridike (studimet e avancuara do të ishin përparësi).
* Aftësi e dëshmuar në mbështetjen e grupeve punuese dhe komunikimin me akterët e involvuar;
* Njohje e shkëlqyeshme të gjuhës angleze dhe gjuhës shqipe (në të shkruar/folur). Serbishtja do të ishte përparësi;
* Aftësi të dëshmuara në njohjen e kontektsit ndërkombëtar dhe vendor të parimeve të të drejtave dhe mbrojtjes së fëmijës;
* Aftësi të dëshmuara ndërpersonale;
* Aftësi për të dorëzuar raporte të shkruara mirë, në format që është i lehtë për lexim, duke dëshmuar aftësi analitike të shkëlqyeshme dhe aftësi komunikimi.

**8. Pagesa:**

SCiK do të paguajë ofrimin e trajnimit me një tarifë ditore bruto, nga e cila do të zbriten dhe paguhen tatimet në të ardhura dhe kontributet pensionale, në bazë të Ligjit të Kosovës. Kushtet e pagesës janë sipas politikës për pagesë të “Save the Children International”. Të gjitha pagesat do të bëhen përmes transferit bankar brenda Kosovës në valutën Euro. SCiK do ta bëjë pagesën përmes transferit bankar në llogarinë bankare të ofruesit të shërbimit brenda katërmbëdhjetë (14) ditëve të punës pas pranimit të faturës së kënaqshme të ofruesit të trajnimit.

**9. Politika e “Save the Children” për mbrojtjen e fëmijëve:**

Si kusht për të hyrë në një marrëveshje konsulence, konsulenti (në emër të të gjithë stafit të kompanisë së angazhuar) duhet të nënshkruajë Politikën e “Save the Children International” për Mbrojtjen e Fëmijës dhe duhet të pranojë kushtet dhe udhëzimet e saj.

**10. Aplikimi**

Kandidatët e interesuar ftohen të dorëzojnë dokumentet vijuese për aplikim jo më vonë se 11.10.2018 në ora 16:30 në scik@savethechildren.org:

* CV-në që tregon sfondin e arsimimit dhe përvojës, dhe një listë të detyrave të ngjashme të përfunduara
* Propozim i shkurtër (një faqe) për strukturën, përmbajtjen dhe metodologjinë e trajnimit
* Ofertën financiare që përmban tarifën ditore bruto, mbi të cilën aplikohen edhe zbritjet tatimore (pa TVSH)